58 млн. лв. дават на общините за изоставени деца | Национална мрежа за децата
58 млн. лв. дават на общините за изоставени деца
Общините в страната могат да кандидатстват за над 58 млн. лв. общо за изграждане на 151 нови социални центъра за детски грижи. Средствата са от Оперативна програма „Региони в растеж“ 20142020 г. по процедурата „Подкрепа за деинституционализацията на грижите за деца“ и се осигуряват от Министерството на регионалното развитие и благоустройството (МРРБ). Това съобщи в понеделник зам.министър Деница Николова, която даде старт на разяснителна кампания по възможностите пред бенефициентите.
По мярката могат да кандидатстват общо 54 общини, сред които областни центрове като София, Бургас, Смолян, Кърджали, Благоевград и др., както и малки общински центрове като Павликени, Нови Пазар, Стражица, Елена и др. Определени са два срока за кандидатстване – до 2 август и до 3 ноември. Други 20 общини имат възможност да изградят центрове за здравно-социални грижи със средства от програмата с бенефициент обаче здравното ведомство.
Зам.-министър Николова уточни, че до 2020 г. се предвижда да бъдат изградени 23 центъра за обществена подкрепа, 27 дневни центъра за деца с увреждания, 16 дневни центъра за деца с увреждания, 10 центъра от семеен тип, 28 преходни жилища за деца от 15 до 18 години, 17 наблюдавани жилища за младежи от 18 до 21 години и 20 центъра за здравни и социална грижи за деца с увреждания.